Ejendomssalg (md.) oktober 2017

Priserne på ejerlejligheder steg på landsplan med 1,2 pct. fra september til oktober 2017. I samme periode faldt priserne på enfamiliehuse med 1,1 pct. Siden januar 2013 er ejerlejlighedspriserne steget med 50 pct., mens priserne på enfamiliehuse er steget med ca. det halve, svarende til 22 pct. Antallet af ejendomshandler i tremånedersperioden august-oktober steg med 2,3 pct. for ejerlejligheder og 0,4 pct. for enfamiliehuse sammenlignet med samme periode i 2016. Ser man over de seneste tolv rullende måneder er handlen steget med 13,6 pct. for enfamiliehuse og 5,2 pct. for ejerlejligheder i forhold til de foregående tolv rullende måneder.

Ejerlejligheder er steget dobbelt så meget i pris som enfamiliehuse

Det seneste år er prisen på ejerlejligheder steget med 8,5 pct., hvilket er dobbelt så meget som for enfamiliehuse. Prisen på ejerlejligheder er de seneste tre måneder steget med 2,3 pct. i forhold til samme periode året før. Prisen på enfamiliehuse steg i samme periode med 0,4 pct.

Prisudvikling for salg i almindelig fri handel, tre-måneders gennemsnit Aug. 2016

- okt. 2016 Maj. 2017

- juli 2017 Aug. 2017

- okt. 2017 Ændring Seneste

3 måneder Seneste

år indeks 2006 = 100 pct. Enfamiliehuse 101,1 104,7 105,1 0,4 4,0 Ejerlejligheder 112,9 119,7 122,5 2,3 8,5

Anm.: Beregnet som et simpelt uvægtet gennemsnit af prisindeks for tre måneder.

Prisudvikling for salg i almindelig fri handel, månedlig Enfamiliehuse Ejerlejligheder Prisindeks

Månedlig

prisændring Prisindeks

Månedlig

prisændring indeks 2006 = 100 pct. indeks 2006 = 100 pct. 2017 Februar 101,2 1,0 116,7 1,1 Marts 104,1 2,9 117,2 0,4 April 105,0 0,9 119,0 1,5 Maj 104,0 -1,0 119,2 0,2 Juni 105,3 1,3 119,3 0,1 Juli 104,7 -0,6 120,7 1,2 August 105,3 0,6 122,9 1,8 September 105,6 0,3 121,6 -1,1 Oktober 104,4 -1,1 123,0 1,2

Beregnet antal salg i almindelig fri handel, årligt og kvartalsvis 2014 2015 2016 Aug - okt. Aug - okt. Ændring 2016



2017



Seneste

3 måneder

ift. året før Rullende

år

antal pct. Enfamiliehuse 36062 43022 43959 11897 12844 8,0 13,6 Ejerlejligheder 16325 20008 19567 5126 5181 1,1 5,2

Forhold mellem foreløbigt og endeligt beregnede månedlige prisændringer

Opgørelsen af ejendomssalg er som nævnt foretaget på baggrund af de handler, der er tinglyst. De foreløbige tal beregnes dermed på baggrund af et ufuldstændigt datamateriale, idet ikke alle handler er blevet tinglyst på beregningstidspunktet. Erfaringsmæssigt medtages ca. 75 pct. af alle månedens handler ved første offentliggørelse. Tallene betragtes som endelige otte måneder efter første offentliggørelse.

I tabellen nedenfor vises bias og afvigelse for de månedlige procentvise prisændringer, der er mellem første offentliggørelse og de endelige tal. Tallene er beregnet for de seneste 12 måneder med endelige tal.

Bias og afvigelse. Marts. 2016 - feb. 2017 Bias Afvigelse procentpoint Enfamiliehuse 0,0 0,9 Ejerlejligheder 0,1 0,4

Bias fortæller, om revisionerne i gennemsnit går i en bestemt retning. En positiv bias betyder, at prisændringerne er blevet revideret op ved den endelige opgørelse. Bias opgøres som gennemsnittet af de månedlige afvigelser i procentpoint.

Afvigelse fortæller noget om, hvor tæt den første offentliggørelse ligger på den endelige version. Desto større afvigelse, desto større er afvigelsen på første offentliggørelse. Afvigelsen opgøres som gennemsnittet af de månedlige afvigelser (absolutte værdier) i procentpoint.